Martin Höllwarth

Martin Höllwarth () er ein austerriksk tidlegare skihoppar frå Schwaz i Tirol. Han vann to individuelle OL-sølv i 1992 og ei VM-bronse i 2001. Både i 2001 og 2005 var han med på austerrikske firemannslag som vann VM-gull, siste gongen til og med to gullmedaljar. Höllwarth representerte skiklubben SC Mayrhofen.

Aktiv
Höllwarth var ein av dei fyrste austerrikske skihopparane som hoppa med V-stil. I 1991, knapt sytten år gammal, vart han juniorverdsmeister i skihopping. Han debuterte i verdscupen romjula 1991, der han vart nummer fire i opningsrennet i den tysk-austerrikske hoppveka. Straks etter hoppveka fekk han i Predazzo sin fyrste siger i eit verdscuprenn. Seinare i OL-sesongen vann Höllwarth tre sølvmedaljar under vinter-OL 1992i Albertville. I normalbakken kom han bakom landsmannen Ernst Vettori og i storbakken var finske Toni Nieminen dein som overgjekk han. I lagtevlinga fekk Höllwarth sølvmedalje saman med Ernst Vettori, Andreas Felder og Heinz Kuttin.

Dei fem sesongane 1993-97 var Höllwarth sjeldan å finne dei beste på resultatlistene i verdscupen. Berre ein og annan gongen slumpa han til å gjere to gode hopp, og kunne dermed notere seg for nokre få sigrar.

Frå 1998 til 2005 var Höllwarth tilbake mellom dei beste skihopparane i verda. Særleg flink og stabil var han i dei fire siste sesongane i perioden, og både i 2004 og 2005 kom han på femteplassen i verdscupen. Höllwarth vann åtte individuelle verdscuprenn, det fyrste i januar 1992 og det siste i januar 2005. 28 gongar (8-6-14) kleiv han på pallen i verdscuprenn. 

Höllwarth la opp som skihoppar i 2008. Han bur i dag i Mieming.

Medaljar og besteplasseringar i internasjonale meisterskap
OL 1992 i Albertville: Sølvmedalje både i normalbakken og i storbakken
VM 1993 i Falun: Nr 16 i normalbakken
VM 1997 i Trondheim: Nr 12 i normalbakken
VM 1999 i Ramsau: Nr 5 i normalbakken
VM 2001 i Lahti: Bronsemedalje i normalbakken og nr 4 storbakken
OL 2002 i Salt Lake City: Nr 14 i storbakken
VM 2003 i Val di Fiemme: Nr 7 i normalbakken
VM 2005 i Oberstdorf: Nr 9 i storbakken

Medaljar i laghopp i internasjonale meisterskap
OL 1998 i Nagano: Bronsemedalje, saman med Stefan Horngacher, Reinhard Schwarzenberger og Andreas Widhölzl
VM 1999 i Ramsau: Bronsemedalje, saman med Horngacher, Schwarzenberger og Widhölzl
VM 2001 i Lahti: Gullmedalje og bronsemedalje; saman med Horngacher, Wolfgang Loitzl og Andreas Goldberger
VM 2005 i Oberstdorf:  To gullmedaljar, begge saman med Loitzl, Widhölzl og Thomas Morgenstern.

 Verdscupsigrar 
 Nr.  Dato  Stad  Land 1.  10. januar 1992  Predazzo  Italia 2.  19. desember 1992  Sapporo  Japan 3.  5. februar 1997  Willingen  Tyskland 4.  7. desember 2002  Trondheim  Noreg 5.  14. desember 2002  Titisee-Neustadt  Tyskland 6.  15. desember 2002  Titisee-Neustadt  Tyskland 7.  18. januar 2004   Zakopane  Polen 8.  6. januar 2005  Bischofshofen  Austerrike

Kjelder
Denne artikkelen bygger på «Martin Höllwarth» frå ,  den 4. desember 2012.  
Denne artikkelen bygger på «Martin Höllwarth» frå ,  den 4. desember 2012.  


Bakgrunnsstoff



Kategori:Austerrikske skihopparar
Kategori:Verdsmeistrar i skihopping
Kategori:Olympiske sølvmedaljevinnarar for Austerrike
Kategori:Olympiske bronsemedaljevinnarar for Austerrike
Kategori:Olympiske medaljevinnarar i skihopping
Kategori:Medaljevinnarar under vinter-OL 1992
Kategori:Austerrikske deltakarar under vinter-OL 1992
Kategori:Skihopparar under vinter-OL 1992
Kategori:Medaljevinnarar under vinter-OL 1998
Kategori:Austerrikske deltakarar under vinter-OL 1998
Kategori:Skihopparar under vinter-OL 1998
Kategori:Austerrikske deltakarar under vinter-OL 2002
Kategori:Skihopparar under vinter-OL 2002
Kategori:Deltakarar under Ski-VM 1999
Kategori:Deltakarar under Ski-VM 2001
Kategori:Deltakarar under Ski-VM 2003
Kategori:Deltakarar under Ski-VM 2005